《七月旦日晚登湘南楼》
宋代·张栻

又书稍去眼，日夕是微凉。
高楼一徙倚，清风为我长。
渔父荫深樾，归人度浮梁。
仰看河汉明，俯视群山苍。
平生会心处，於此故难忘。
旧闻水东胜，岩峦发天藏。
岂无一日暇，勇往聊徜徉。
民瘼未渠补，况敢怀乐康。
天边云物佳，似复为雨祥。
秋成傥可期，岁晚或自强。
当从农家鼓，一历水云乡。

作者简介：张栻（1133年9月15日——1180年3月22日）字敬夫，后避讳改字钦夫，又字乐斋，号南轩，学者称南轩先生，谥曰宣，后世又称张宣公。南宋汉州绵竹（今四川绵竹市）人，右相张浚之子。南宋初期学者、教育家。南宋理宗淳祐初年（1241年）从祀孔庙，后与李宽、韩愈、李士真、周敦颐、朱熹、黄干同祀石鼓书院七贤祠，世称石鼓七贤。